Sondre Olden

Sondre Olden (født 1992) er en norsk ishockeyspiller som spiller for HC La Chaux-de-Fonds i Sveits.

 Klubbkarriere 
 Tidlig karriere 
Olden har spilt hockey i Manglerud Star siden 5-årsalderen. Her har han utviklet seg og gått gradene i systemet. Olden vant i 2008/2009 poengligaen i U-19 selv om han bare var 17 år gammel. Han debuterte på A-laget til Manglerud Star mot Grüner 30. august 2008. Han var elev ved Wang videregående skole før han startet på skole i Örnsköldsvik sommeren 2009, og spilte deretter juniorhockey i Sverige for MoDo Hockey. Den 2. september 2009 debuterte han for A-laget mot Timrå IK i SCA-cupen, men det var først året etter at han fikk prøve seg på A-landslaget i den egentlige Elitserien-sesongen.

Under den årlige NHL-draften ble han i 2010 valgt av Toronto Maple Leafs (3. runde, 79. totalt). Sommeren 2011 ble han draftet av Dynamo Minsk i KHL (5. runde, 118. totalt). Senere samme år ble han valgt av juniorlaget Erie Otters i OHL under den årlige import-draften for paraplyorganisasjonen for den canadiske juniorligaen CHL. I 2011/12-sesongen spilte han juniorhockey for Erie Otters, og noterte seg for 32 målpoeng (11 mål og 21 assists) på 48 kamper.

 Retur til Norge 
I GET-ligaen 2012/2013 ble han nominert til "Rookie of the year". Prisen gikk til Michael Haga.

2013/14-sesongen har vært målrik så langt, hvor han (pr. 16. januar 2014) topper poengligaen i GET-ligaen med 22 mål og 26 assists (48 poeng) på 33 kamper. Etter å ha imponert landslagsledelsen ble han i november 2013 tatt ut på A-landslaget for første gang for å spille to privatlandskamper mot Danmark. Som svar på uttaket noterte han seg for sju målpoeng (2 mål og fem assists) da Vålerenga beseiret Tønsberg Vikings 10−2. I desember 2013 fikk han kontrakttilbud av Brynäs IF i Svenska hockeyligan (SHL).

Olden spilte fra 2017 til 2020 i den mellomeuropeiske ligaen Erste Bank Eishockey Liga for KHL Medveščak Zagreb og Vienna Capitals.

 Landlagskarriere 
Olden har deltatt i flere VM-turneringer for aldersbestemte landslag, og var både på U18- og U20-landslagene som rykket opp ved U18- og U20-VM 2010. Grunnet godt spill i GET-ligaen og skader på Ken André Olimb og Patrick Thoresen fikk Olden debutere for A-landslaget to privatlandskamper mot Danmark 8.-9. november. Han spilte senere to ytterligere landskamper mot Sveits og Slovakia og noterte seg for én assist ved Arosa Challenge 2013 20.-21. desember. (alle fire kamper teller dog ikke som offisielle landskamper).

Den 7. januar 2014 ble Olden tatt ut til den norske landslagstroppen som skal spille i vinter-OL 2014. Forutsatt han ikke pådrar seg en skade så vil han offisielt debutere for landslaget i denne turneringen.

 Karrierestatistikk 
 Klubbkarriere 
     Vanlig sesong   Sluttspill Sesong Klubb Liga           2007–08 Manglerud Star G19 NM G19 1920183812 ————— 2008–09 Manglerud Star G19 NM G19 1932356718 ————— 2008–09 Manglerud Star 1. divisjon 24917264 	 ————— 2008–09 Manglerud Star Kvalifisering ————— 52242 2009–10 MoDo Hockey J18 J18 Elit 811152610 ————— 2009–10 MoDo Hockey J18 J18 Allsvenskan 161031312 51016 2009–10 MoDo Hockey J20 J20 Superelit 327202722 ————— 2010–11 MoDo Hockey J20 J20 Superelit 337152218 62462 2010–11 MoDo Hockey Elitserien 30000 ————— 2011–12 Erie Otters OHL 4811213220 ————— 2012–13 Vålerenga Ishockey GET-ligaen 4010152514 1534720 2013–14 Vålerenga Ishockey GET-ligaen ————— ————— I alt i GET-ligaen 4010152514 1534720

 Landslagskarriere 
 År Landslag Turnering Plassering        2009  Norge U18 U18-VM 9.-plass 62132 2009  Norge U20 U20-VM (divisjon I) 15.-plass 50000 2010  Norge U18 U18-VM (divisjon I) Opprykk 5715224 2010  Norge U20 U20-VM (divisjon I) Opprykk 53140 2011  Norge U20 U20-VM 9.-plass 60006 2012  Norge U20 U20-VM (divisjon IA) 13.-plass 52682 2014  Norge Vinter-OL  ————— I alt for U18-landslaget 11916256 I alt for U20-landslaget 2157122 I alt for A-landslaget —————

 Referanser 

 Eksterne lenker 

 Norskfødte spillere draftet av NHL-lag

Kategori:Norske ishockeyspillere
Kategori:Deltakere for Norge under Vinter-OL 2014
Kategori:Ishockeyspillere under Vinter-OL 2014
Kategori:Ishockeyspillere for Manglerud Star
Kategori:Ishockeyspillere for Vålerenga
Kategori:Ishockeyspillere for Brynäs IF
Kategori:Fødsler i 1992
Kategori:Norske ishockeyspillere i SHL